armvectores/hy_wikipedia_2023 huggingface dataset:
Պատանեկության ափը

«Պատանեկության ափը» (ռուս.՝ «Берег юности»),  1969 թվականի խորհրդային ֆիլմ, որը նկարահանել է ռեժիսոր Լև Ցուցուլկովսկին Գեորգի Խոլոպովի «Գրենադա» վեպի հիման վրա։


== Սյուժե ==
1920-ական թվականներ։ Ռուսաստանի քաղաքացիական պատերազմը գրեթե ավարտվել է, բայց կյանքը դեռ դժվար է, թույլ է Խորհրդային իշխանությունը և ուժեղ են «նէպմանները», բայց նրանց դեմ պայքարում են առաջին պիոներները... 

— «Вожатый» ամսագիր, 1981
Պատերազմի ժամանակ կարմիրբանակային հոր զոհվելուց հետո Գարեգինը մոր հետ հայտնվում է Բաքվում՝ նավթարդյունահանման աճող կենտրոնում։ Նրանք բնակություն են հաստատում մի փոքր բակում, որտեղ ապրում է իսկական ինտերնացիոնալ՝ 23 ազգությունների 40 բնակիչ՝ ադրբեջանցիներից մինչև ճապոնացիներ, որոնք խոսում են տարբեր լեզուներով, բայց լավ հասկանում են միմյանց, և միշտ պատրաստ են օգնության հասնել դժվարության ժամանակ։
Այստեղ Գարեգինը իմանում է, թե ինչ է պրոլետարական երեխաների իսկական ընկերությունը․ ռուս տղա Վիկտորը, ուկրաինացի Սաշկոն, լեհ աղջիկ Լարիսան դառնում են նրա առաջին ընկերները։ Նրա նոր ընկերները ձգտում են օգնել նրան, երբ հիվանդանում է մայրը։
Եվ նրանք միասին պայքարում են Վովկայի՝ նէպմանի որդու դեմ, որը թունավորված է հարստությամբ և կարծում է, որ իրեն ամեն ինչ կարելի է։
Անգլիացի հանքափորների երեխաների համար գումար հավաքելու նպատակով ընկերները «պայքարի» մեջ են մտնում նէպմանների դեմ, և գնում են ռիսկային ու վտանգավոր գործողության՝ իրիս կոնֆետների առևտուր անելով «Սերյոգա-ինտելիգենտի» ավազակախմբի տարածքում... Եվ հաղթանակը, ի վերջո,  քաղաքում առաջին պիոներական ջոկատում ընդգրկված տղաներինն է, չնայած սկզբում Գարենիգը ծեծվում է, և Վովկան տոնում է հաղթանակ։

— Советский экран, 1970


== Դերերում ==
Արտյոմ Ղազարյան – Գարեգին
Տանյա Չերեդնիկովա – Լարիսկա
Միշա Իլյին – Վիկտոր
Կոլյա Անանև – Սաշկո
Տանյա Լապինա – Զոյկա
Էլվիրա Ուզունյան – մայր
Դարի Ամիրբեկյան – պապ
Արուս Ազնավուրյան – տատ
Ելենա Ֆլորինսկայա – Փարիզուհի
Վլադիմիր Տրուխանով – Մարմելադ
Գենադի Յուխտին – Պավլով
Վյաչեսլավ Զախարով – Ֆեդյա
Իգոր Գորբաչով – նէպմանԷպիզոդներում՝ Ա. Ներսեսյան, Լեոնիդ Ենգիբարով (ծաղրածու), Ա. Փաշայան, Պ. Կրիմով, Ս. Կոկովկին, Կ. Ադաշևսկի, Հ. Լեբզակ, Մ. Մանուկյան, Ռ. Զելյոնայա (տատիկ), Ի. Դմիտրիև և այլք։


== Քննադատություն ==
«Спутник кинозрителя» (1970 թվականի օգոստոս) հանդեսը գլխավոր հերոսի դերի կատարումն առանձնացրել է որպես «արտահայտիչ» և նշել, որ «ֆիլմում շատ են այն տարիները բնութագրող վառ, թարմ դետալները», և չնայած մի շարք դրվագների միամտությանը, ֆիլմը հուզմունքով և հետաքրքրությամբ է դիտվում։


== Ծանոթագրություններ ==


== Աղբյուրներ ==
Берег юности // Советские художественные фильмы: аннотированный каталог. 1968—1969, Том 2 / С. В. Сковородникова. — М.: Нива России, 1995. — 302 с. — стр. 149
Берег юности // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 37
Ալֆրեդ Կաստլեր

Ալֆրեդ Կաստլեր (ֆր.՝ Alfred Kastler, մայիսի 3, 1902(1902-05-03)[…], Գեբվիլեր, Էլզաս-Լոթարինգիա, Գերմանական կայսրություն - հունվարի 7, 1984(1984-01-07)[…], Բանդոլ), ֆրանսիացի ֆիզիկոս, Փարիզի ակադեմիայի անդամ (1964 թվականից), Նոբելյան մրցանակի դափնեկիր (1966)։


== Կենսագրություն ==
Ծնվել է Գյուբվիլերում։ 1926 թվականին ավարտել է Փարիզի հայտնի Նորմալ դպրոցը։ 1931-1936 թվականներին աշխատել է Բորդոյում, 1936-1938 թվականներին՝ Կլերմոն-Ֆերրանում, 1938-1941 թվականներին՝ Նորմալ դպրոցում։
Աշխատանքները նվիրված են օպտիկային, ատոմային սպեկտրադիտմանը, քվանտային էլեկտրոնիկային։ Հետազոտել է ատոմների գրգռված օպտիկական վիճակները օպտիկական ռեզոնանսի մեթոդով։ 1951 թվականին ցույց է տվել ընդհանուր տեսքով սպին-ցանցային ռելաքսացիայի հետազոտության հնարավորությունը մագնիսաօպտիկական մեթոդի օգնությամբ (Ֆարադեյի երևույթ)։ Ուսումնասիրել է ատոմների բազմաթիվ քվանտային անցումները։ Նրա աշխատանքները ընկան մազերների և լազերների ստեղծման հիմքում, որոնք նրան 1966 թվականին բերեցին Նոբելյան մրցանակ։


== Ծանոթագրություններ ==


== Աղբյուրներ ==
Պավել Ծատուրյան, Նոբելյան մրցանակի դափնեկիրներ. 1901-2000, գիրք Ա, Երևան, «ՎՄՎ-Պրինտ» հրատարակչություն, 2007, էջ 213-214։
Սերգեյ Գլեբկո

Սերգեյ Ալեքսանդրովիչ Գլեբկո (բելառուս․՝ Сяргей Глябко, օգոստոսի 23, 1992(1992-08-23), Մինսկ, Բելառուս), բելառուս ֆուտբոլիստ, «Սլուցկ» ակումբի կիսապաշտպան։


== Կարիերա ==


=== Ակումբում ===
2010 թվականին Սերգեյ Գլեբկոն առաջին անգամ ընդգրկվել է Բորիսով քաղաքի «ԲԱՏԵ» ակումբի կազմում։ Երիտասարդ կիսապաշտպանը Բելառուսի առաջնությունում իր դեբյուտը նշել է 2010 թվականի նոյեմբերի 11-ին. նա դուրս է եկել փոխարինման ԲԱՏԵ-Շախտյոր խաղի երկրորդ խաղակեսի ժամանակ։ Ավելին նա հայտնվեց Եվրոպա Լիգայի շրջանակներում կայացած մոլդովյան Շերիֆի և ուկրաինական Դինամոյի դեմ խաղերի հայտացուցակում, բայց այդպես էլ այդ խաղերից ոչ մեկի ժամանակ խաղադաշտ դուրս չեկավ։ Այդ պահից սկսած թիմի գլխավոր հանդիպումներում Գլեբկոն չընդգրկվեց, որից հետո էլ վարձավճարով տեղափոխվեց «Սլուցկ» ակումբ։ 2015 թվականի հունվարին դարձավ Սլուցկի ամբողջական խաղացող։


=== Հավաքականում ===
2012 թվականի Ընկերական Գավաթում Սերգեյ Գլեբկոն հայտնվեց Բելառուսի երիտասարդական հավաքականի կազմում։ Այդ մրցաշարում բելառուսը մասնակցություն ունեցավ երկու խաղերում. ընդդեմ Տաջիկստանի և Լիտվիայի երիտասարդական հավաքականների։


== Ծանոթագրություններ ==


== Արտաքին հղումներ ==
Էջը և վիճակագրությունը «Սլուցկ» ՖԱ կայքում
Էջը և վիճակագրությունը «ԲԱՏԵ» ՖԱ կայքում Archived 2017-05-10 at the Wayback Machine.
Ֆուտբոլիստի էջը Sportbox.ru կայքում
Ֆուտբոլիստի էջը Sports.ru կայքում
Օյապոկիի գավառ

Օյապոկիի գավառ (պորտ.՝ Microrregião de Oiapoque), գավառ Բրազիլիայում, մտնում է Ամապա նահանգի մեջ։ Մտնում է Ամապա նահանգի հյուսիսային մարզի մեջ։ 2006 թվականի տվյալներով բնակչությունը կազմում է 24 704 մարդ։ Տարածքը՝36 894,276 կմ2։ Բնակչության խտությունը՝ 0,7 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Կալսուենի
Օյապոկի
Վրույր Թորգոմյան

Վրույր Խաչատուրի Թորգոմյան  (դեկտեմբերի 25, 1905(1905-12-25), Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - օգոստոսի 26, 1979(1979-08-26), Երևան, Հայկական ԽՍՀ, ԽՍՀՄ), հայ խորհրդային մաթեմատիկոս, ՀԽՍՀ գիտության վաստակավոր գործիչ (1965)։ 


== Կենսագրություն ==
1929 թվականին ավարտել է Երևանի պետական համալսարանը։ 1930 թվականից աշխատել է Երևանի Կառլ Մարքսի անվան պոլիտեխնիկական ինստիտուտում (1934-1975 թվականներին՝ բարձրագույն մաթեմատիկայի ամբիոնի վարիչ)։ Հայերեն է թարգմանել մի շարք դասագրքեր և խնդրագրքեր։


== Ծանոթագրություններ ==
Մարի Զաքարյան

Մարի Գրիգորի Զաքարյան (մարտի 14, 1943(1943-03-14), Երևան, Հայկական ԽՍՀ, ԽՍՀՄ), հայ գրականագետ։ Բանասիրական գիտությունների դոկտոր (1998), պրոֆեսոր (2004)։


== Կենսագրություն ==
Մարի Զաքարյանը ծնվել է 1943 թվականին Երևանում։ 1965 թվականին ավարտել է  Երևանի պետական համալսարանի բանասիրական ֆակուլտետը։  1966 թվականին ՀՍՀ խմբագրությունում եղել է գիտաշխատող։ 1975 թվականից աշխատում է Երևանի պետական տնտեսագիտական ինստիտուտում, 2005 թվականից՝ հայոց լեզվի ամբիոնի վարիչ, միաժամանակ, 2000 թվականից՝ Հայաստանում ֆրանսիական համալսարանի դասախոս։ 1985-1987 թվականներին եղել է ՀՀ ԳԱԱ ինֆորմացիայի սեկտորի գիտաշխատող։
Մենագրությունների, բուհական դասագրքերի, ձեռնարկների, քրեստոմատիաների հեղինակ է։


== Երկեր ==
«Քաղաքացի բանաստեղծը» (1985 թ.)
«Ավ. Իսահակյանի «Հիշատակարանը» (1999 թ.)
«Հայ գրերի պատմության հարցի շուրջ» (2002 թ.)
Հայոց լեզվի դասընթաց։ [Դասագիրք տնտեսագիտական բուհերի ուսանողների համար], Երևան։ Ա. հ., 2012 թ.:
Հայոց լեզու. Հնչյունաբանություն, բառագիտություն։ (Տնտեսագիտական բուհերի ուսանողների համար) Երևան։ Ա. հ., 2004 թ.:
Հայոց լեզու. հնչյունաբանություն, բառագիտություն։ Երևան։ Տնտեսագետ, 2008 թ.:


== Ծանոթագրություններ ==
(3730) Հուրբան

(3730) Հուրբան (անգլ.՝ Hurban), աստերոիդ աստերոիդների հիմնական գոտում։ Հայտնաբերվել է 1983 թվականի դեկտեմբերի 4-ին Միլան Անտալի կողմից Պիսկեշտետոյում։
Միջին հեռավորությունը Արեգակից կազմում է 2,72544 ա. մ., առավելագույնը մոտենում է 2,28 ա. մ. հեռավորության վրա և հեռանում 3,1709 ա. մ.։ Արեգակի շուրջ մեկ ամբողջական պտույտ է կատարում 1643,44 երկրային օրվա ընթացքում, իր ուղեծրով շարժվելով միջինում 0,219053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3730) Հուրբան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշոտ Քաջվորյան

Աշոտ Քաջվորյան (փետրվարի 13, 1909(1909-02-13), Ախալցխա - մարտի 27, 1970(1970-03-27), Թբիլիսի, Վրացական ԽՍՀ, ԽՍՀՄ), հայ դերասան, Հայկական և Վրացական ԽՍՀ վաստակավոր արտիստ։


== Կենսագրություն ==
Ծնվել է 1909 թվականին մարտի 27-ին, Ախալցխայում։ Եղել է Թբիլիսի Պետրոս Ադամյանի անվան հայկական դրամատիտական թատրոնի դերասան։ Մահացել է 1970 թվականի մարտի 27-ին։


== Ֆիլմագրություն ==


== Պարգևներ ==
ՀԽՍՀ  վաստակավոր արտիստ, 1959
Վրացական ԽՍՀ վաստակավոր արտիստ, 1958


== Տես նաև ==
Հայկական կինո


== Ծանոթագրություններ ==
Վապրիո դ’Ադա

Վապրիո դ’Ադա  (իտալերեն՝ Vaprio d'Adda), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը կազմում է՝ 7039 մարդ, բնակչության խտությունը կազմում է 1006 մարդ/կմ²։ Տարածքը կազմում է՝ 7 կմ²։ Էլոկտրոնային փոստ՝ 20069։ Հեռախոսային կոդ՝ 02։


== Ժողովրդագրություն ==
Բնակչության թվաքանակի փոփոխությունները.


== Հղումներ ==
Պաշտոնական կայք կարգավորման (իտալ.)
Ազգային ինստիտուտ վիճակագրության (իտալ.)
Http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շևեն

Շևեն (ֆր.՝ Chevennes), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Կոմունայի շրջանը՝ Վերվեն։
Համայնքի INSEE կոդը՝ 02182։


== Բնակչություն ==
Համայնքի բնակչությունը 2010 թվականին կազմում է 142 մարդ։


== Տնտեսություն ==
2010 թվականին համայնքի 88 աշխատունակ (15-64 տարեկան) բնակիչներից 58-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը կազմել է 65, 9%, 1999 թվականին եղել է 63,2%)։ 58 տնտեսապես ակտիվ բնակիչներից աշխատում էին 48-ը (32 տղամարդ և 16 կին), գործազուրկ էին 10 մարդ (4 տղամարդ և 6 կին)։ 30 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 8-ը՝ թոշակառուներ, 14-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ, Շևեն (ֆր.)
Կյանքիս պատմության խորքերով

Կյանքիս պատմության խորքերով (անգլ.՝ Through the depths), Սուրեն Հանեսյանի գիրքը, որը հայոց ցեղասպանությունը վերապրածի կյանքի իրական պատմություն է։ Գրքում մանրամասնորեն նկարագրվում է Էրզրումից հայ ընտանիքների տեղահանումը, դաժանություններով ու ցավով լի ուխտագնացությունը դեպի անորոշություն ու հեղինակի դեգերումներով լի հետագա ճակատագիրը։


== Պատմություն ==
«Կյանքի պատմության խորքերով» ինքնակենսագրական գիրքն իր մեջ ամփոփում է հայոց Մեծ եղեռնը վերապրած դեռահասի ապրումները։ Գրքի հեղինակը՝ Սուրեն Հանեսյանը, ԱՄՆ տեղափոխվելուց հետո, թղթին է հանձնել իր հիշողություններն ու ապրումները։ Գիրքն ի սկզբանե գրվել է անգլերենով, որը Ս․ Հանեսյանի թոռնուհու նախաձեռնությամբ տպագրվել է 2017 թվականին Լոնդոնում՝ Գոմիտաս հրատարակչությունում։ Գրքի հայերեն տարբերակը, Անի Մանուկյանի թարգմանությամբ, տպագրվել է Հայաստանում 2020 թվականին։ Գրքում ամենայն մանրամասնությամբ նկարագրվում է Կարին քաղաքն իր գեղեցկությամբ՝ մինչև ջարդերը։ Գրքում շատ են տեղանունների հետ կապված լեգենդներն ու առասպելները։
Գրքի ձեռագիր տարբերակը գտնվում է Ցեղասպանության հետազոտական կենտրոն թանգարանում 2014 թվականից։ 


== Նկարագրություն ==
Տակավին պատանի Սուրենի ընտանիքը մյուսների պես տեղահանվում է, բռնում գաղթի ճամփան։ Երկար ու ձիգ դեգերումներից հետո կորցնելով ընտանիքի անդամներին հասնում է Բաթում, ապա Հայաստան, ապա վերադառնում Կոստանդնուպոլիս ու 16 տարեկան հասակում մեկնում ԱՄՆ, որտեղ էլ բնակվում է մինչև կյաքնի վերջ։ 


== Աուդիոգրքեր ==
Կա նաև գրքի աուդիո տարբերակը։


== Ծանոթագրություններ ==


== Արտաքին հղումներ ==
«Կյանքիս պատմության խորքերով» գիրքի աուդիո տարբերակը
Օստրովցի (գյուղ, Ռամենսկի շրջան)

Օստրովցի (ռուս.՝ Островцы), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորինցի

Մորինցի (ուկրաիներեն՝ Моринці), գյուղ Ուկրաինայի Չերկասիի մարզի Զվենիգորոդկայի շրջանում։ Հիմնադրվել է 1650 թվականին։
2007 թվականի տվյալներով Մորինցի գյուղում բնակվում էր 2 103 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երեպագան

Երեպագան, գյուղ Արևմտյան Հայաստանում, Կիլիկիայի Ադանայի նահանգի Հաճնի գավառակում։ Գտնվում էր Վահկա գյուղաքաղաքից 17 կմ հարավ֊արևմուտք։ Շրջապատված էր այգիներով ու անտառներով։


== Բնակչություն ==
Եղել է հայկական բազմամարդ գյուղ։ 1909 թվականին ուներ 150 տուն բնակիչ։


== Տնտեսություն ==
Բնակչության հիմնական զբաղմունքը երկրագործություն, արհեստներ և մասամբ անասնապահությունն էր։


== Պատմություն ==
1915 թվականի Մեծ եղեռնի ժամանակ բնակչությունը բռնությամբ տեղափոխվեց Սիրիա, որտեղից էլ մեծ մասը տեղափոխվեց Լիբանան և այլ երկրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Երշինինո

Երշինինո (ռուս.՝ Ершинино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիզենտալ (Թյուրինգիա)

Վիզենտալ գերմ.՝ Wiesenthal, կոմունա Գերմանիայում, Թյուրինգիայի տարածքում։
Մտնում է՝ Վարտբուրգ շրջանի տարածքում։ Բնակչությունը կազմում է 756 մարդ (2010 թվականի դեկտեմբերի 31-ի տվյալներով)։ Զբաղեցնում է 13.57 կմ² տարածք։ Պաշտոնական կոդ՝ 16 0 63 086։


== Ծանոթագրություններ ==


== Արտաքին հղումներ ==
Պաշտոնական էջ
Ռոգ (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՌոգՌոգ (ուկրաիներեն՝ Ріг), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Ռոգ գյուղում բնակվում էր 236 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսեյ Ֆեոդորով (այլ կիրառումներ)

Ալեքսեյ Ֆեոդորով անուն ազգանունը կարող է վերաբերվել հետևյալ անձանց

Ալեքսեյ Դմիտրիի Ֆեոդորով (ծն. 1972 թ.) - բելառուս շախմատիստ
Ալեքսեյ Ինոկենտիի Ֆեոդորով - ՌԴ «Միավորված ավիաշինարարական կորպորացիա» ԲԲԸ նախագահ
Ալեքսեյ Լեոնիդի Ֆեոդորով (ծն. 1991) - ռուս մարզիկ, թեթևատլետ
Ալեքսեյ Ֆեոդորի Ֆեոդորով (1901-1989) - ԽՍՀՄ պետական և քաղաքական գործիչ
Ալեքսեյ Էմիրի Ֆեոդորով (ծն 1966) - ռուս կինոօպերատոր
Մեթյու Վոն

Մետյու դե Վեր Դրամոնդ(անգլ.՝ Matthew de Vere Drummond, մարտի 7, 1971(1971-03-07), Լոնդոն, Անգլիա), ի ծնե անունը՝ Մետյու Ալլարդ Ռոբերտ Վոն(անգլ.՝ Matthew Allard Robert Vaughn), բրիտանացի կինոռեժիսոր, պրոդյուսեր, սցենարիստ և դերասան։


== Կենսագրություն ==


=== Վաղ կյանք ===
Վոնի մայրը՝ Քեթի Քիթոնը, մագնատ Ջեյմս Քիթոնի դուստրն էր։ Կային կարծիքներ, որ նրա հայրը դերասան Ռոբերտ Վոնն է, ով Քեթիին և Մեթյուին լքել է, երբ տղան չէր բոլորել 1 տարին։ 1980-ական թվականներին հաստատվեց, որ Ռոբերտ Վոնը Մեթյուի հայրը չէ։
2002 թվականին պարզվեց, որ նրա հայրը Ջորջ Ալբերտ Հարլի Դրամոնդն է՝ բրիտանացի ազնվական, Գեորգ VI արքայի սան։ Ռոբերտ Վոնի վաղեմի խնդրանքով Մեթյուն իր մասնագիտության շրջանակներում օգտագործում է նրա ազգանունը, սակայն անձնական կյանքում՝ դե Վեր Դրամոնդ։
Վոնը սովորել է Բաքինգեմի Ստոուի դպրոցում։ Ավարտելուց հետո՝ նախքան համալսարան ընդունվելը, մեկ տարի ճանապարհորդում էր Hard Rock Cafe-ի հետ, այնուհետև հաստատվում է Լոս Անջելեսում, որտեղ սկսում է աշխատել որպես ռեժիսորի օգնական։ Վերադառնում է Լոնդոն և հաճախում Լոնդոնի համալսարանական քոլեջ, որտեղ ուսումնասիրում է մարդաբանություն և հնագույն պատմություն։ Մի քանի շաբաթ անց դուրս է մնում քոլեջից։


=== Անձնական կյանք ===
2002 թվականի մայիսի 25-ից ամուսնացած է Կլաուդիա Շիֆերի հետ։ Ունեն 3 երեխա՝

որդին՝ Կասպար Մեթյու դե Վեր Դրամոնդ, ծնվել է 2003 թվականի հունվարի 30-ին, Լոնդոնում
դուստրը՝ Կլեմենտինա դե Վեր Դրամոնդ, ծնվել է 2004 թվականի նոյեմբերի 11-ին, Լոնդոնում
դուստրը՝ Կոսիմա Վայոլեթ ֆոն Դրամոնդ, ծնվել է 2010 թվականի մայիսի 14-ին, ԼոնդոնումԶույգը տուն ունի Նոթինգ Հիլում և Սուֆոլկի Ստանինգֆիլդ գյուղում։
Գայ Ռիչիի ընկերն է, ում հարսանիքի խաչեղբայրն էր։


== Ծանոթագրություններ ==


== Արտաքին հղումներ ==
Մեթյու Վոն Internet Movie Database կայքում
Interview Archived 2009-02-20 at the Wayback Machine., Superherohype.com; accessed 28 February 2015
Միաբանություն (այլ կիրառումներ)

Միաբանություն,

Կաթոլիկ եկեղեցու՝ XVI դարի վերջին և XVII դարի սկզբին ստեղծված կրոնական կազմակերպություն։ Ցուրաքանչյուր Միաբանությունն ունի իր կանոնադրությունը հաստատված Հռոմի պապի կամ եպիսկոպոսի կողմից։ Ձևականորեն Միաբանություններն ունեն զուտ կրոնական կամ կրոնաբարեգործական նպատակներ, սակայն իրականում կենսագործում են Հռոմի կաթոլիկ եկեղեցու քաղաքական ծրագրերը։
Մի քանի վանքերի միավորումը միասնական կառավարչության տակ։
Հռոմի պապին կից ղեկավար մարմիններ։ Հայաստանում Միաբանություն է կոչվում մի վանքում միավորված կրոնավորների (անապատականների) ամբողջությունը՝ վանահոր ղեկավարությամբ։ Վանական Միաբանության անդամները կոչվում են միաբան։ Միաբանները ծավալել են նաև գիտակրթական գործունեություն։ Հայագիտական բեղմնավոր գործունեությամբ հայտնի են Վենետիկի և Վիեննայի Մխիթարյանները (տես Մխիթարյան միաբանություն)։
Ալոյայի շրջան

Ալոյայի շրջան (լատիշ․՝ Alojas novads), վարչատարածքային միավոր Լատվիայի հյուսիսային մասում, Վիձեմե պատմական մարզում։ Բաղկացած է 4 վոլոստից և Ալոյա քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 6064 մարդ։
Շրջանի մակերեսը 630,7 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 6064 մարդ (2009 թվականի հունվարի 14֊ին՝ 6152 մարդ)։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Ալոյայի շրջանի պաշտոնական կայք (լատիշերեն)
Նիժնեիլիմսկի շրջան

Նիժնեիլիմսկի շրջան (ռուս.՝ Нижнеилимский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1926 թվականին։ Վարչական կենտրոնը՝ Ժելեզնոգորսկ-Իլիմսկի։


== Աշխարհագրություն ==
Շրջանի տարածքի մակերեսը կազմում է 36823 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 58659 մարդ։ Բնակչության խտությունը կազմում էր 1,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ստարայա Սլոբոդա (գյուղ, Շչոլկովսկի շրջան)

Անվան այլ կիրառումների համար տե՛ս՝ Ստարայա ՍլոբոդաՍտարայա Սլոբոդա (ռուս.՝ Старая Слобода), գյուղ Ռուսաստանի Մոսկվայի մարզի Շչոլկովսկի շրջանի կազմում։
Բնակչությունը վերջին գրանցված տվյալներով կազմում էր 1342 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չախալաբերդ

Չախալաբերդ (Չըխլաբերդ, Բազաբերդ, Բազկերտ, Չախալաբերդ), բերդ Ջիլիզա գյուղից 2,5 կմ դեպի արևելք՝ Լալվար լեռան հյուսիսային ստորոտի բարձրադիր բլրի վրա։ Բլուրը, այդ թվում նաև բերդի ողջ տարածքը, ծածկված է թավուտ անտառով։ Արևմտյան կողմից հոսում է Լալվար գետակը։


== Պատմություն ==
Բերդի մասին ամենավաղ հիշատակությունը հանդիպում է Վարդան Արևելցու մոտ, որից երևում է, որ Բագրատունյաց Աշոտ Ողորմած թագավորի մահից (977 թվական) հետո Բազաբերդը որպես ժառանգություն անցնում է նրա կրտսեր որդուն՝ Կյուրիկյան թագավորության հիմնադիր Գուրգենին։ Նշանակում է Բազաբերդ -Բազկերտ-Չախալաբերդը X դարում արդեն նշանավոր է եղել։ Այն բազմիցս հուսալի ապաստան է ծառայել նաև հետագայում՝ Զաքարյանների ժամանակ։


== Նկարագիր ==
Բերդի մնացորդներից երևում է, որ այն զբաղեցրել է մոտ 150 х 35 մ չափերով տարածք։ Համեմատաբար լավ պահպանվել է արևմտյան մասում գտնվող միջնաբերդը, որը ուղղանկյունաձև է և զբաղեցնում է մոտ 0,25 հա մակերես։ Շրջապակված է պարսպով, որի մնացորդներն ունեն 10-12 մ բարձրություն և 2-3 մ հաստություն։ Կառուցված են ճեղքած անդեզիտե քարերով, որոնք կապակցված են կրաշաղախով։ Պարագծով նստած են բազալտե ժայռաբեկորների վրա։ Հարավային կողմում (որտեղ՝ տեղանքը պաշտպանական առումով պակաս հուսալի է) պարիսպը անկյուններում ուժեղացված է մեկական ուղղանկյուն աշտարակներով, իսկ միջին մասում՝ երկու կոնաձև բուրգով, որոնք ունեն ընդարձակ ներքին տարածություն։ Դրանք արտաքին պատերում թողնված են պատուհաններ և դիտաճեղքեր։ Մուտքերն երկուսն են՝ արևելյան և արևմտյան կողմերից։ Գլխավորն արևելյանն է՝ կրկնահարկ կամարով (վերին կամարը փոքր-ինչ ետ է ընկած և կրկնակի անգամ լայն է ստորինից․ ըստ երևույթին ծառայել է մուտքը պաշտպանելուն)։


== Այլ անվանումներ ==
Չնայած Չախալաբերդ անվան հանրահայտ լինելուն` բերդն այդ անունով մասնագիտական գրականության մեջ չի հանդիպում։ Երբ այն համադրում ենք գրականության մեջ տեղ գտած Բազաբերդի կամ Բազկերտի հետ, պարզվում է որ այդ երկու բերդերն էլ նույնն են։
Ս․ Ջալալյանցը Բազաբերդի նկարագրությունը բերում է Ուչիքիլիսա, Խոժոռնի, Խորակերտ, Խուճապ և այլ հնավայրերի շարքում, որոնք բոլորն էլ գտնվում են իրար մոտ տարածքում։


== Պատկերասրահ ==

		
		


== Ծանոթագրություններ ==
1985-86 NBA մրցաշրջան

1985-86 NBA մրցաշրջան, դարձել է Բասկետբոլի ազգային ասոցիացիայի 40-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ վեց խաղերի ընթացքում, «Սելտիքս»-ը հաղթել է «Հյուստոն Ռոքեթս»-ին։
1985 թվականի NBA դրաֆթի «Նյու Յորք Նիքս» ակումբի կողմից՝ առաջին համարի ներքո ընտրվել է կենտրոնական Պատրիկ Յուինգին։ Դրաֆի ժամանակ 8-րդ համարի ներքո ընտրվել է Դետլեֆ Շրեմպֆը, 13-րդ համարի ներքո՝ Կարլ Մելոունը, իսկ 18-րդ համարի ներքո՝ Ջո Դումարսը։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ ըստ մրցաշրջանի արդյունքներ ==
NBA ամենաթանկ խաղացող: Լարի Բըրդ, Բոստոն Սելտիքս
Եզրափակչի ամենաթանկ խաղացող: Լարի Բըրդ, Բոստոն Սելտիքս
NBA տարվա սկսնակ: Պատրիկ Յուինգ, Նյու Յորք Նիքս
Լավագույն պաշտպանողական խաղացող: Էլվին Ռոբերտսոն, Սան Անտոնիո Սփըրս
NBA լավագույն վեցերորդ խաղացող: Բիլ Ուոլթոն, Բոստոն Սելտիքս
Տարվա մարզիչ: Մայք Ֆրատելո, Սան Անտոնիո Սփըրս


== Ծանոթագրություններ ==


== Արտաքին հղումներ ==
1985-86 NBA Season Summary Archived 2012-10-04 at the Wayback Machine.
523

523 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 523 թվականն է, 
VI դարի 23-րդ տարին։


== Դեպքեր ==


== Ծնունդներ ==


== Մահեր ==
Թանա Ֆրենչ

Թանա Ֆրենչ, (մայիսի 10, 1973(1973-05-10), Բերլինգթոն, Վերմոնտ, ԱՄՆ), իռլանդացի վիպասան և թատրոնի դերասանուհի։ Նրա դեբյուտային «Անտառում» վեպը (2007 թվական), լինելով հոգեբանական առեղծված, հաղթել է Edgar, Anthony, Macavity, և Barry մրցանակներ՝ որպես լավագույն առաջին վեպ։ Թանան ապրում է Դուբլինում։


== Անձնական կյանք ==
Թանա Ֆրենչն ծնվել է ԱՄՆ-ում՝ Ելենա Հվոստոֆ-Լոմբարդի և Դավիթ Ֆրենչի ընտանիքում, բայց փոքր հասակում ապրել է բազմաթիվ երկրներում՝ Իռլանդիայում, Իտալիայում, ԱՄՆ-ում և Մալավիում։ Նրա հայրը տնտեսագետ էր, ով աշխատում էր աշխարհի զարգացման համար՝ կառավարման ռեսուրսում, ուստի ընտանիքը ապրել է տարբեր երկրներում ու ծանոթացել տարբեր մշակույթներին։ Թանան ավարտել է Թրինիթի քոլեջը՝ Դուբլինում, և սովորել է դերասանություն։ Նա 1990 թվականից ապրում է Դուբլինում, որը համարում է իր տունը։ Ֆրենչը ամուսնացած է և ունի մեկ դուստր։ Թանան ունի ԱՄՆ-ի և Իտալիայի քաղաքացիություն։


== Գրքեր ==
Անտառում (2007)
Նմանություն (2008)
Հավատարիմ վայր (2010)
Ջարդված նավահանգիստ(2012)
Գաղտնի վայր (2014)


== Մրցանակներ ==
2008 Edgar մրցանակ՝ լավագույն առաջին՝ «Անտառում» վեպի համար
2008 Anthony մրցանակ՝ լավագույն առաջին՝ «Անտառում» վեպի համար
2008 Macavity մրցանակ՝ լավագույն առաջին առեղծված՝ «Անտառում» վեպի համար
2008 Barry մրցանակ՝ լավագույն առաջին վեպի համար
2007 Եզրափակչի մասնակից՝ Los Angeles Times Book մրցանակի համար (Առեղծված/Թրիլլեր)
2012 Միջազգային IMPAC Dublin Literary մրցանակ՝ «Հավատարիմ վայր» գրքի համար
2012 Irish Book մրցանակ, Irish Crime Fiction մրցանակ՝ «Ջարդված նավահանգիստ» գրքի համար
2012 Los Angeles Times Book մրցանակ (Առեղծված/Թրիլլեր) «Ջարդված նավահանգիստ» գրքի համար


== Ծանոթագրություններ ==


== Արտաքին հղումներ ==
US կայք՝ Թանա Ֆրենչի համար Archived 2012-06-06 at the Wayback Machine.
Theme issue of Clues: A Journal of Detection on "Թանա Ֆրենչ և իռլանդական  հանցագործություն-ֆանտաստիկան" (vol. 32, no. 1, 2014) Archived 2014-07-01 at the Wayback Machine.
Հարցազրույց Թանա Ֆրենչի հետ Archived 2015-09-07 at the Wayback Machine.
Be It Ever So Awful, No Place Like..., Janet Maslin, The New York Times, 11 July 2010
Կարմիր բադ

Կարմիր բադ (լատ.՝ Tadoma ferruginea), բադերի ընտանիքի ջրլող թռչուն, որը գրանցված է Հայաստանի Կարմիր գրքում։ Նստակյաց է, տարածված։


== Արտաքին կառուցվածք ==
Մարմնի երկարությունը 61-62 սմ է, թևերի բացվածքը՝ 121-145 սմ, կենդանի զանգվածը՝ 1-1,6 կգ։ Մարմինը դարչնագույն-շիկակարմիր է, գլուխը՝ ավելի բաց գույնի, բազկաթևը՝ սպիտակ, թափահարող փետուրները, ոտքերը, կտուցը՝ սև։ Բնադրման շրջանում արուի վզին սև օձիք է ի հայտ գալիս։ Էգի գլուխը ավելի բաց գույնի է, օձիքը բացակայում է։


== Սննդառություն ==
Սնվում է ջրային բույսերով, դաշտավլուկազգիների ընձյուղներով, անողնաշարավորներով, խխունջներով։ Հաճախ կերակրվում է ծանծաղուտ ափերի երկայնքով, թռչելիս հնչեղ ձայն է արձակում։


== Բնադրում ==
Բնակվում է հիմնականում լեռնային լճերում ու հարակից դաշտերում։ Բույնը ոչ խորը փորվածք է՝ աղվեսների լքված բներում կամ ժայռախորշերում։ Ավազոտ թմբերում, փուխր բնահողում բների խորությունը 1-2 (երբեմն՝ 6-12) մ է։ Բներն զբաղեցնում են ապրիլին։ Ձվերը բներում հայտնվում են մայիսի սկզբին։ Դնում է 67 մմ տրամագծով, սպիտակ 8-12 ձու։ Նորելուկ ձագերը լճերում հայտնվում են հունիսի առաջին տասնօրյակից հուլիս, թռիչքի են դիմում հուլիսից օգոստոսի վերջը։ Ներկայումս ամբողջ աշխարհում Կարմիր բադի բոլոր համակեցություններում թվաքանակի կտրուկ և անարգել անկումը սպառնալիքի տակ է դնում տեսակի գոյությունը։ Հայաստանում այն կրճատվել է ավելի քան 10 անգամ, հատկապես՝ Սևանա լճի ավազանում, որովհետև լճի մակարդակի նվազման հետևանքով բները լճափերից բավական հեռու են մնացել։


== Բազմացում ==
Կարմիր բադի հաջողությամբ բազմանում է անազատ պայմաններում՝ կենդանաբանական այգիներում, տներում, լճափերի համապատասխան տեղանքներում տեղադրված արհեստական թռչնատներում։


== Պահպանություն ==
Ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Տարբեր տարիներին բնադրող զույգերի թվաքանակը կազմում է 250-1000 զույգ, ձմռանը՝ 1000-2500 առանձնյակներ։ Թվաքանակն ավելանում է չուի շրջաններում։ Վերջին տարիներին ինչպես բնադրման, այնպես էլ չուի ու ձմեռման շրջաններում դիտվում է թվաքանակի նվազում։
Սևանա լճի իջեցման հետևանքով բնադրավայրերը կորցրել են իրենց նշանակությունը։ Բացասականորեն է ազդում ձմռանը Սևանա լճի սառցապատումը։
Վտանգման հիմնական գործոններ են հանդիսանում Արփի լճում բնադրման շրջանում ձկնորսությունը և որսագողությունը։
Պահպանվում է «Սևան» և «Արփի լիճ» ազգային պարկերում։


== Պատկերասրահ ==

		
		
		
		
		


== Ծանոթագրություններ ==
Սեն Ֆրու

Սենտ Անյան (ֆր.՝ Saint-Agnant), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17308։


== Բնակչություն ==
Համայնքի բնակչությունը 2010 թվականին կազմում էր 2499 մարդ։


== Ծանոթագրություններ ==


== Արտաքին հղումներ ==
Սեն Ֆրու վիճակագրության ազգային ինստիտուտ (ֆր.)
Էրիկա Ֆազանա

Էրիկա Ֆազանա (իտալերեն՝ Erica Fasana, փետրվարի 17, 1996(1996-02-17), Կոմո, Լոմբարդիա, Իտալիա), իտալացի մարմնամարզիկ, 2012 թվականի Եվրոպայի առաջնության բրոնզե մեդալակիր։


== Կարիերա ==


=== Պատանեկան ===
Իտալիայի առաջնությունում Էրիկան նորամուտը կատարել է 2009 թվականին Բրեշինի թիմի կազմում՝ թիմային առաջնությունում հավաքելով 124.600 միավոր։ Նույն առաջնությունում հենացատկից հավաքել է 13.900 միավոր, իսկ գերանի վրա կատարվող վարժությունից՝ 14.550 միավոր։ Նորամուտ է կատարել նաև Տրոֆեյ Ջեսոլոյի թիմային առաջնությունում՝ 163.650 միավորով իր հավաքականին հաղթանակ բերելով։ Բազմամարտում նա հավաքել է 54.600 միավոր՝ զբաղեցնելով երկրորդ տեղը և առաջ թողնելով համերկրացի Կառլոտա Ֆեռլիտոյին։


=== Մեծահասակների կատեգորիա ===
2010 թվականին Էրիկան իր նորամուտն է կատարել Տրոֆեյ Ջեսոլոյի մեծահասակների կատեգորիայում՝ 56.050 միավոր արդյունքով բազմամարտում զբաղեցնելով երրորդ տեղը։ Ապրիլի վերջին Բիրմինգհեմի Եվրոպայի առաջնությունում մասնակցել է և՛ բազմամարտին (5-րդ տեղ, 54.325 միավոր արդյունք) և թիմային մրցույթներին (3-րդ տեղ, 52.925 միավոր արդյունք)։ Նա նաև մասնակցել է հենացատկի, անհավասար զուգափայտերի և ազատ վարժությունների անհատական մրցումներին, բայց դրանցից նշանակալի հաջողություններ չի ունեցել։
2011 թվականին Ֆազանան Թուրքիայի Տրաբզոն քաղաքում մասնակցել է Երիտասարդական օլիմպիական փառատոնին՝ Իտալիայի հավաքականի կազմում նվաճելով ոսկե մեդալներ, արծաթե մեդալներ բազմամարտում (55.450 միավոր արդյունք) և ազատ վարժություններում, ինչպես նաև բրոնզե մեդալներ զուգափայտերի վրա կատարվող վարժություններում և հենացատկում։


=== Օլիմպիական տարի ===
2012 թվականին Ֆազանան 56.016 ընդհանուր արդյունքով թիմային մրցումներում անցել է Օլիմպիական խաղերի որակավորումը, սակայն ձախողվել է հենացատկում։ Օլիմպիական խաղերին նախապատրաստվելու շրջանակներում նա մասնակցել է Բելգիայում կայացած Եվրոպայի առաջնությանը, որտեղ նրա թիմը 56.799 միավոր արդյունքով արժանացել է բրոնզե մեդալների։ Էրիկան ասել է, որ թիմում բոլոր մարմնամարզիկներն աջակցում էին միմյանց և պատրաստ էին ցուցադրելու իրենց լավագույն որակները, ինչն էլ օգնել է նվաճելու մեդալներ։ Օլիմպիադայում Էրիկան չի կարողացել նվաճել որևէ մեդալ, բազմամարտում 53.965 միավորով զբաղեցրել է միայն 30-րդ տեղը, իսկ թիմային մրցումներում՝ 7-րդ տեղը։


== Ծանոթագրություններ ==


== Արտաքին հղումներ ==
Էրիկա Ֆազանան Մարմնամարզության միջազգային ֆեդերացիայի կայքում(չաշխատող հղում)
Մենտալիստը

Մենտալիստը (անգլերեն՝ The Mentalist), ամերիկյան ոստիկանական պռոցեդուրային սերիալ է, որի պրեմիերան կայացել է սեպտեմբերի 23-ին, 2008 CBS ալիքով։ Սերիալի հեղինակը Բռունո Հելլերն է, ով նաև պրոդյուսերն է։ Շոուն պատմում է ՛՛էքստրասենս՛՛ Պատրիկ Ջեյնի (Սայմոն Բեյքեր) մասին է, ով աշխատում է ՀԿԲ-ում (Հետախուզությունների Կալիֆորնիական Բյուրո), իսկ 6-րդ եթերաշրջանից ՀՖԲ-ում։
Սերիալը նոմինացվել է Էմմի (մրցանակաբաշխություն) և Ոսկե Գլոբուսին։


== Սյուժե ==
Գլխավոր հերոսը՝ Պատրիկ Ջեյնը հիանալի հոգեբան, էքստրասենս և մանիպուլյատոր է։ Վերջին հարցազրույցի ժամանակ Ջեյնին հարցնում են, թե ինչպես կնկարագրի սերիական մարդասպանին՝ Կարմիր Ջոն անունով։ Ջեյնը պատասխանում ՝ «Կարծում եմ, նա ունեցել է անապահով մանկություն և եղել է թշվառ ու միայնակ»։ Այդ խոսքերից հետո Կարմիր Ջոնը սպանում է Ջեյնի կնոջը և դստերը։ Չդիմանալով այդ մեծ ցավին՝ Ջեյնը մեկ տարի անցկացնում է հոգեբուժարանում։ Այդտեղից դուրս գրվելուն պես նա ընդունվում է աշխատանքի ընդունվում Հետախուզությունների Կալիֆորնիական Բյուրոյում և իր առջև նպատակ դնում, որ վրեժ է լուծելու ու սպանելու է Կարմիր Ջոնին։


== Դերերում ==
Սայմոն Բեյքեր - խորհրդատու Պատրիկ Ջեյն
Ռոբին Թաննի - ավագ հատուկ գործակալ Թերեզա Լիզբոն
Թիմ Քեն - հատուկ գործակալ Քիմբել Չո
Օուեն Յոումեն - հատուկ գործակալ Ուեյն Րիգսբի
Ամանդա Րիգեթթի - հատուկ գործակալ Գրեյս Վան Փելթ
Ռոքմոնդ Դամբար - հատուկ գործակալ Դենիս Էբբոթ
Էմիլի Սուոլլոու - հատուկ գործակալ Քիմ Ֆիշեր


== Վարկանիշ ==


== Մրցանակներ և Նոմինացիաներ ==
2009։ "Մարդկանց Ընտրությունը Մրցանակաբաշխություն" - ՛՛Լավագույն նոր դրամա սերիալ՛՛
2009։ Էմմի (մրցանակաբաշխություն) - Նոմինացիա ՛՛Լավագույն դրամա սերիալ՛՛
2009։ "Crime Thriller Awards" - Նոմինացիա ՛՛Լավագույն թրիլլեր սերիալ՛՛
2010։ Ոսկե Գլոբուս - Նոմինացիա ՛՛Լավագույն դրամա սերիալի դերասան՛՛
2010։ " Screen Actors Guild Award" - Նոմինացիա ՛՛Լավագույն դրամա սերիալի դերասան՛՛
2014։ "Մարդկանց Ընտրությունը Մրցանակաբաշխություն" - Նոմինացիա ՛՛Լավագույն քրեական դրամա սերիալ՛՛
Երկանյան

Երկանյան, հայկական ազգանուն։


== Հայտնի կրողներ ==
Երվանդ Վահանի Երկանյան (նոյեմբերի 5, 1951,  Գյումրի), հայ կոմպոզիտոր, ջութակահար։
Սեդրակ Վահանի Երկանյան (նոյեմբերի 29, 1954, Գյումրի), Հայաստանի Հանրապետության մշակույթի վաստակավոր գործիչ (2012 թ.), Անդրկովկասյան մրցույթի (1977 թ.), Համամիութենական փառատոնի (1978 թ.) դափնեկիր, Հայաստանի առաջատար դաշնակահար-մենակատար
Արտյոմ Երկանյան (իսկական անունը՝ Արտեմ, մարտի 15, 1971, Երևան, Հայկական ԽՍՀ, ԽՍՀՄ), հայ հաղորդավար, մեկնաբան, լրագրող։
Տիրան Միսաքի Երկանյան (նոյեմբերի 17, 1891, Կարին, Թուրքիա - մարտի 25, 1963, Երևան, Հայկական ԽՍՀ, ԽՍՀՄ), հայ ճարտարապետ, ՀԽՍՀ վաստակավոր շինարար (1962)։
Արամ Երկանյան (մայիսի 20, 1900, Կարին, Թուրքիա - օգոստոսի 2, 1934, Կորդովա, Արգենտինա), հայ ազգային-ազատագրական շարժման գործիչ, ֆիդայի, ՀՅԴ անդամ։
Սարգիս Բաղդասարի Երկանյան (1870, Տրապիզոն, Թուրքիա - 1950, Սենթ Լուիս, Միսսուրի, ԱՄՆ), հայ նկարիչ։
Կամիլա Երկանյան-Քեշիշյան (մայիսի 17, 1981, Երևան, Հայկական ԽՍՀ, ԽՍՀՄ), հայ դաշնակահար, բանաստեղծ։ Հայաստանի գրողների միության անդամ (2003), Լիբանանի պետական բարձրագույն կոնսերվատորիայի պրոֆեսոր։


== Ծանոթագրություններ ==
Վիեննական երկրորդ դպրոց

Վիեննական երկրորդ դպրոցը (Նոր վիեննական դպրոց), քսաներորդ դարի երաժշտական շարժում։ Երկրորդ բառը կիրառվում է Վիեննական դասական (առաջին) դպրոցից տարբերելու համար։ Առաջին դպրոցի կոմպոզիտորներն էին Յոզեֆ Հայդնը, Վոլֆգանգ Ամադեուս Մոցարտը և Լյուդվիգ վան Բեթհովենը։ 
Երկրորդ դասական դպրոցի հիմնադիրն է ավստրացի կոմպոզիտոր Առնոլդ Շյոնբերգը։ Նա միաժամանակ համակրում էր երկու հակառակորդ կոմպոզիտորների՝ Յոհաննես Բրամսի և Ռիխարդ Վագների ստեղծագործությունները։ Տարված լինելով նաև հունգարացի Ֆերենց Լիստի ստեղծագործություններով, նա ժամանակի ընթացքում ավելի ու ավելի կատարելագործելով իր երաժշտական լեզուն հանգում է նոր մի գրելաձևի՝ անտոնայնությանը։ Լիստը իր հերթին արդեն օգտագործել էր այս նոր ուղղությունը իր "Բագատել առանց տոնայնության" ստեղծագործության մեջ։ Անտունայնություն տերմինը արդեն ասում է ուղղության հիմնական մտքի մասին՝ երաժշտություն, որը չունի տոնայնություն։ Կոմպոզիտորը կարող է կատարել մոդուլյացիաներ դեպի բոլոր տոնայնություններ, կատարել երաժշտական քայլեր, ազատորեն փոխել տոնայնությունը առանց որևէ խոչընդոտի։ Նոր վիեննական դպրոցի կոմպոզիտորները երեքն են՝ Առնոլդ Շյոնբերգը, Ալբան Բերգը և Անտոն Վեբերնը։ Շյոնբերգը այս վերջին երկուսի ուսուցիչն է եղել։ Սկզբնական շրջանում նա գրել է իր ստեղծագործությունները անտոնայնության մեջ։ Ավելի զարգացնելով այս նոր ուղղությունը, որը շատերի քննադատությանն էր արժանանում, նա հանգում է մի նոր ոճի՝ դոդեկաֆոնիզմին։ Դոդեկաֆոնիզմը երաժշտական ուղղություն է, որտեղ կոմպոզիտորները օգտագործում են լադի բոլոր 12 նոտաները անտեսելով որևէ տոնայնություն։ Ամենավերջում Շյոնբերգը հանգում է սերիական դոդեկաֆոնիզմին։ Տվյալ նոր ողղության մեջ կոմպոզիտորները պետք է հիմնվեն լադի 12 նոտաների վրա։ Նոտաները չպետք է կրկնվեն մեկից ավել անգամ։ Նոտաների դասավորությունը որոշելուց հետո կոմպոզիտորը տարբեր զարգացումներ տալով հանգում է նոր ստեղծագործության, որը չունի տոնայնություն, և միայն շատ մանրամասն ուսումնասիրությունից հետո կարելի է հասկանալ ստեղծագործության իմաստը և կառուցվածքը։
Գեգելիձեեբի (Քեդայի շրջան)

Գեգելիձեեբի (վրաց.՝ გეგელიძეები), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 560 մետր բարձրության վրա։ Շրջկենտրոն Քեդայից 17 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 428 մարդ։


== Ծանոթագրություններ ==
Մթնոլորտ (չափման միավոր)

Անվան այլ կիրառումների համար տե՛ս՝ Մթնոլորտ (այլ կիրառումներ)
Մթնոլորտ, ճնշման արտահամակարգային միավոր։ Նորմալ կամ ֆիզիկական մթնոլորտ (նշանակվում է մթն, միջազգային նշանակումը՝ atm) 760 մմ բարձրության սնդիկի սյունով հավասարակշռվող ճնշումն է՝ 0օC-ի, սնդիկի 13595, 1 կգ/մ3 խտության և ազատ անկման նորմալ արագացման (9, 80665 մ/վրկ2) դեպքում։ Տեխնիկական մթնոլորտ (նշանակվում է մթ, at) 1 սմ2 մակերեսով հորիզոնական հարթ մակերեույթի կրած ճնշումն է հավասարաչափ բաշխված 1 կգ ուժի ազդեցությամբ։ 1 մթն= 1, 0332 մթ= 101325 ն/մ2 (պա), 1 մթ= 0, 967841 մթն= 98066, 5 ն/մ2 (պա)։
Այդպիսի աչքեր ես դեռ չեմ տեսել…

«Այդպիսի աչքեր ես դեռ չեմ տեսել…», Հովհաննես Թումանյանի ստեղծագործություններից, որը գրվել է 1893 թվականին։


== Պատմություն ==
Ստեղծման թվականը ստույգ հայտնի չէ։ Ըստ Արամ Ինճիկյանի՝ գրվել է 1893 թվականին։
Թումանյանի ընտանիքի արխիվի 10-րդ համարի ծոցատետրում, պահվում է մեկ սևագիր-ինքնագիր։
Առաջին անգամ տպագրվել է 1972 թվականին, «Բանբեր Երևանի համալսարանի» առաջին համարի 153-րդ էջում։ Հրատարակվել է Արամ Ինճիկյանի կողմից։


== Ծանոթագրություններ ==
Լակլակեթի

Լակլակեթի (վրաց.՝ ლაკლაკეთი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Շուախևից 12 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 217 մարդ։


== Ծանոթագրություններ ==
Կեռսու

Կեռսու (էստ․՝ Kärsu), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իմփաքթ Հաբ

Իմփաքթ Հաբ (անգլ.՝  Impact Hub), սոցիալական, նորարարական վայր և համայնք է, որն ունի առաքելություն օժանդակել սոցիալական փոփոխություն ստեղծող ծրագրերին և ձեռնարկություններին։ Լինելով ավելի քան աշխատատարածք՝ այն ներառում է նմանատիպ արժեքների կիսող անձանց, որոնք կատարում են փոփոխություններ, տրամադրում է նրանց շփվելու հնարավորություններով, ռեսուրսներով, ծրագրերով և միջոցառումներով՝ օգնելով նրանց մեծացնել իրենց գործունեության ազդեցությունը։ Իմփաքթ Հաբը գլոբալ ցանց է՝ բաղկացած ավելի քան 100 ներկայացուցչություններից ամբողջ աշխարհում։


== Պատմություն ==
Իմփաքթ Հաբը ստեղծվել է 2005 թ․ Լոնդոնում մի քանի անձանց կողմից, ովքեր ցանկանում էին դրական փոփոխություն կատարել հասարակությունում։  Եվ  հենց այդ Իմփաքթ Հաբը բաց է մինչև այսօր՝ տեղակայված լինելով հին պահեստի վերևի հարկում։ Ամեն ինչը պատրաստվել էր զրոյից, և տարածքը նախատեսվում էր, որ տրամադրի համագործակցային միջավայր, որտեղ մարդիկ կկարողանան աշխատել, հանդիպել և սովորել։ Այն ուներ տերևաձև սեղաններ, որոնք թույլ էին տալիս ճկուն ձևով աշխատել համատեղ, ուներ կիսաբաց հանդիպման սենյակ, որտեղ օգտվողները կարող էին անց կացնել սեմինարներ, ուներ առանձին գրադարան լուռ մտածելու համար, ինչպես նաև համայնքի խոհանոց, որտեղ մարդիկ կարող էին ունենալ փոքրիկ հանդիպումներ՝ ճաշելով կամ սուրճ խմելով։ Չկային նշանակված աշխատավայրեր, այսինքն՝ օգտվողները կարող էին նստել տարբեր անձանց կողքը ամեն անգամ, երբ նրանք այցելում էին Հաբը։ Գլխավոր գաղափարն էր ստեղծել մի վայր, որտեղ անհավանական գործընկերները դեպքերի բերումով կարող են հանդիպել։
Եվ այն, ինչը հիմնադրվել էր այն ժամանակ, հիմա զարգացել և դարձել է մարդկանց գլոբալ ցանց, որոնք աշխատում են մեկ նպատակով՝ դրական փոփոխություն։


== Իմփաքթ Հաբ Երևան ==
Իմփաքթ Հաբ Երևանը հիմնադրվել է 2016 թ․ սկզբին՝ արդեն իսկ որպես անդամներ ունենալով բազմաթիվ անձանց, թիմեր, սոցիալական ձեռնարկություններ և կազմակերպություններ, որոնք սկսեցին աշխատել Հաբում տարբեր ոլորտներում, սակայն մեկ նպատակով՝ Հայաստանը դարձնել ավելի լավ վայր։ Իմփաքթ Հաբ Երևանը գտնվում է Մելիք-Ադամյան 2/2 հասցեում Երևան քաղաքում։
Հայաստանում Իմփաքթ Հաբն իրականացնում է տարբեր սոցիալական և համայնքային զարգացման ծրագրեր։


== Արտաքին հղումներ ==
Սուզակներ

Սուզակներ, սուզականմանների կարգի ջրլող թռչունների ընտանիք։ Հայտնի է 21, Հայաստանում՝ 5 տեսակ՝ մեծ սուզակ, մոխրաայտ սուզակ, փոքր սուզակ, կարմրավիզ սուզակ, սևավիզ սուզակ (վերջին 3-ի կենսակերպն ուսումնասիրված է մասնակի)։ Կենդանի զանգվածը 120-2000 գ է։ Օժտված են ջրում սուզվելու կատարյալ ունակությամբ։ Գլուխը փոքր է, կտուցը՝ կարճ, սրածայր, վիզը՝ երկար, մարմինը՝ ամփոփ, կլորավուն, մատները՝ եգրալողաթաղանթավոր, ոտքերը դասավորված են մարմնի հետին մասում։ Գլուխը և վիզը սև են՝ ոսկեգույն, կարմիր զարդափետուրներով։ Սնվում են ջրային միջատներով, ձկներով։
Հենդերսոն շրջան (Տեխաս)

Անվան այլ կիրառումների համար տե՛ս՝ Հենդերսոն շրջան (այլ կիրառումներ)Հենդերսոն շրջան (անգլ.՝ Henderson County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.264 կմ² է։ 2009 թվականին բնակչության թիվը կազմում էր 78 921 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 78 532 մարդ։ Շրջկենտրոնն է Աթենս (անգլ.՝ Athens) բնակավայրը։ 


== Պատմություն ==
Հենդերսոն շրջանը պաշտոնապես կազմավորվել է 1846 թվականին։ Շրջանն իր անվանումը ստացել է Տեխաս նահանգի առաջին նահանգապետ Ջեյմս Հենդերսոնի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Հենդերսոն շրջանի ընդհանուր մակերեսը կազմում է 2460 կմ², որից 2260 կմ²-ն զբաղեցնում է ցամաքը, իսկ 190 կմ²-ն կամ 7,9 %-ը՝ ջրային տարածքները։


=== Հարևան շրջաններ ===
Քաուֆման շրջան (հյուսիս)
Վան Զանդտ շրջան (հյուսիս)
Սմիթ շրջան (արևելք)
Չերոկի շրջան (հարավ-արևելք)
Անդերսոն շրջան (հարավ)
Ֆրիստոն շրջան (հարավ-արևմուտք)
Նավարո շրջան (արևմուտք)
Էլիս շրջան (հյուսիս-արևմուտք)


== Բնակչություն ==
2010 թվականի դրությամբ բնակչության թիվը կազմում էր 78 532 մարդ։ Բնակչության խտությունը կազմում էր 90 մարդ/կմ²։
Բնակչության թիվը 2000 թվականի դրությամբ կազմում էր 73 277 մարդ։ Առկա էր 28 804 տնային տնտեսություն և 20 969 ընտանիք։ Բնակչության խտությունը կազմում էր 32 մարդ/կմ²։ Հաշվվում էր 35 935 բնակելի շինություն՝ 16 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 88,50 %, սևամորթներ կամ աֆրոամերիկացիներ – 6,61 %, բնիկ ամերիկացիներ (հնդկացիներ) – 0,54 %, ասիացիներ – 0,30 %, խաղաղօվկիանոսյան կղզիների բնակիչներ – 0,03 %, այլ ռասաների ներկայացուցիչներ – 2,72 %, երկու կամ ավելի ռասաների ներկայացուցիչներ – 1,30 %: Իսպանախոսները կամ լատինոամերիկացիները կազմում են բնակչության 6,92 %-ը (անկախ ռասայից)։
Բնակչության տարիքային կազմը հետևյալն էր՝ 24,40 % - մինչև 18 տարեկան, 7,60 % - 18-24 տարեկան, 25,00 % - 25-44 տարեկան, 24,80 % - 45-64 տարեկան և 18,20 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 96,20 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,90 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Մեծ Պշադա

Մեծ Պշադա (ռուս.՝ Большая Пшада), գետ Ռուսաստանում, հոսում է Բաշկորտոստանի հանրապետությունով, Օրենբուրգի շրջանով։ Գետաբերանը գտնվում է Զիլայր գետի ձախ ափին՝ 68 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Ուրալի ավազանային շրջանին, գետի ջրատնտեսային տեղամասը՝ Սակմարան է սկսած ակունքից մինչև Մեծ Իկ գետի գետաբերանը, գետի ենթաավազան չունի, գետի գետային ավազանը՝ Ուրալ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 12010000512112200005065
Կոդը ըստ հիդրոլոգիական հետազոտության (ՀՀ) - 112200506
Ավազանի կոդը - 12.01.00.005
Ծավալի համարը ըստ ՀՀ-ի - 12
Թողարկումը ըստ ՀՀ-ի - 2


== Ծանոթագրություններ ==
Օձնի

Օձնի, գյուղ Արևմտյան Հայաստանում, Էրզրումի վիլայեթի Էրզրումի գավառում: Գտնվում էր Էրզրում քաղաքից 12 կմ հյուսիս-արևմուտք, Արևմտյան Եփրատ գետի աջափնյա արգավանդ հարթավայրում:


== Պատմություն ==
Գյուղը VII դարում հիմնադրվել է Հովհաննես Օձնեցի կաթողիկոսի օրոք (717-728):
1895 թվականի հայկական կոտորածների ժամանակ թուրքերն ավերել են Ս. Երրորդություն եկեղեցին: 1915 թվականի Մեծ եղեռնի ժամանակ գյուղը հիմնահատակ ավերվել է: Հայ բնակչությունը մասսամբ կոտորվել է տեղում, իսկ ողջ մնացածները բռնությամբ տեղահանվել են։ Նրանց մեծ մասը զոհվել է աքսորի ճանապարհին։


== Բնակչություն ==
1872-1873 թվականներին ուներ 98 տուն՝ 870 հայ և 60 տուն թուրք, 1909 թվականին՝ 190 տուն հայ և 35 տուն թուրք բնակիչ:


== Տնտեսություն ==
Բնակչության հիմնական զբաղմունքը երկրագործությունն ու արհեստներն էր:


== Պատմամշակութային կառույցներ ==
Օձնին ուներ Ս. Երրորդություն անունով եկեղեցի: Եկեղեցում պահպանվում էր մի խաչքար, որն ըստ ավանդության կանգնեցրել էր Թադևոս առաքյալը:
Գյուղի մոտ է գտնվում Ս. Հովհաննես վանքը:


== Կրթություն ==
Եկեղեցուն կից 1860-ական թվականներին գործում էր երկսեռ վարժարան, որն ուներ 80-100 աշակերտ:


== Գրչություն ==
Միջնադարում եղել է գյուղաքաղաք և հանդիսացել է գրչության կենտրոն:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թոռնիկ Դամիրյան

Թոռնիկ Սարգսի Դամիրյան (1920), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1944):


== Կենսագրություն ==
Թոռնիկ Դամիրյանը ծնվել է 1920 թվականին Ապարանի շրջանի Հովիտ գյուղում։ Սովորել է գյուղի յոթնամյա դպրոցում, այնուհետև ընդունվել Լենինականի տեքստիլ տեխնիկում, որը 1940 թվականին ավարտելուց հետո աշխատանքի է անցել Ապարանի շրջանի Հնաբերդ գյուղի դպրոցում։ 1940 թվականի վերջերին զորակոչվել է պարտադիր զինվորական ծառայության։ Մուրմանսկի կրտսեր հրամանատարական դպրոցն ավարտելուց հետո գործուղվել է 52-րդ հրաձգային դիվիզիայի 205-րդ հրաձգային գունդը։ 1943 թվականի ապրիլ-մայիս ամիսներին Դամիրյանի գունդը պետք է անցներ Կոլա թերակղզու հյուսիսային մասը, դուրս գար Ֆինլանդիա-Նորվեգիա սահմանը, ազատագրեր Պեչենգա նավահանգիստը։ Պերսամ գետն անցնելու ժամանակ վիրավորվել է ձախ ոտքից։ Ապաքինվելուց հետո նորից մեկնել է գործող բանակ, նոր կազմավորվող 19-րդ բանակը (Երկրորդ բելոռուսական ռազմաճակատ)։
Ռազմաճակատում ցուցաբերած արիության համար Դամիրյանը պարգևատրվել է Հայրենական պատերազմի 2-րդ աստիճանի և Կարմիր աստղի շքանշաններով ու բազմաթիվ մեդալներով։ 1944 թվականին ռազմաճակատում նա ընդունվել է ԽՄԿԿ շարքերը։ 
Պատերազմի ավարտից հետո Դամիրյանը զորացրվել է բանակից, նշանակվել Հովիտ գյուղի դպրոցի ֆիզիկայի և մաթեմատիկայի ուսուցիչ և ուսմասվար։ Աշխատանքին զուգընթաց ավարտել է Երևանի հեռակա մանկավարժական ինստիտուտը, աշխատել է Երևանի № № 93, 31, և 91 դպրոցներում։ Պարգևատրվել է «Պատվո նշան» շքանշանով, մեդալներով և պատվոգրերով։


== Պարգևներ ==
Կարմիր աստղի շքանշան
Հայրենական պատերազմի 2-րդ աստիճանի շքանշան
«Պատվո նշան» շքանշան


== Ծանոթագրություններ ==
Das alte Karussell

«Das alte Karussell» (Հին կարուսելը), Շվեյցարիան Եվրատեսիլ 1956 երգի մրցույթում ներկայացրած շվեյցարացի երգչուհի Լիզ Ասսիայի երգը, որի հեղինակը Գեորգ Բենց Շտալն է։ Երգը, որ երկրորդ տեղն էր գրավել ազգային ընտրության փուլում, 1956 թվականին որպես սինգլ, թողարկվել է Decca Records լեյբլով։


== Կոմպոզիցիաների ցանկ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Lyrics from Diggiloo Thrush
Конкурс песни «Евровидение-1956» на официальном сайте
Շարովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՇարովկաՇարովկա (ուկրաիներեն՝ Шарівка), քաղաքատիպ ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1938 թվականին։
2001 թվականի տվյալներով Շարովկա քաղաքատիպ ավանում բնակվում էր 1 929 մարդ։ Բնակավայրը զբաղեցնում է 4,18 կմ² տարածք։ Բնակչության խտությունը կազմում էր 461,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գրեթե սեր

«Գրեթե սեր» (կորեերեն՝ 청춘만화), ռեժիսոր Լի Հանի  հարավկորեական ռոմանտիկ կատակերգությունը և մելոդրաման։ Ֆիլմի կորեերեն անվանումը «Չոնչուն մանխվա» է։ Պրեմիերան կայացել է 2006 թվականի մարտի 23-ին։ Ֆիլմը էկրան բարձրանալուց մինչև շաբաթվա վերջին օրը փոստարկղերում ունեցել է 539 307 դիտորդ։ Էկրան բարձրանալու երկրորդ շաբաթում այն կրկին զբաղեցրել է առաջին հորիզոնականը՝ Հարավային Կորեայում ունենալով 2 066 354 դիտորդ, որը ֆիլմին բերել է $9 131 392 շահույթ ։


== Սյուժե ==
Դալ Ռեյ (Քիմ Հա Նիլ)`սկսնակ դերասանուհի է, որը մշտապես անհաջողություններ է կրում, Ջի Հվան (Քվոն Սան Ու)՝ կասկադյոր է, ով ուզում է հասնել մեծ հաջողությունների կինոյում։  Դալ Րեյ և Ջի Հվան մանկության ընկերնոր են, սակայն Ջի Հվան ընդունում էր նրան ավելին, քան ընկերոջը։Նրանց հարաբերությունները բարդանում են այն պահից, երբ իրենք սկսում են գնալ ժամադրությունների ուրիշների հետ։


== Դերասանական կազմ ==
Քիմ Հա Նիլ - Դալ Րեյ
Քվոն Սան Ու - Ջի Հվան
Լի Սանգ Վու
Չամ Մի Պե
Ջինգ Գյու Սու
Լի Հեն Ջին
Պարկ Ջի Բեն
Ջինգ Մին Ախ
Չոյ Յոնգ Րիյիլծ
Ջո Դոկ Ջե


== Ծանոթագրություններ ==


== Արտաքին հղումներ ==
Ֆիլմի մասին Korean Movie Database կայքում
Ֆիլմի մասին HanCinema կայքում
Բիչնիգաուրի

Բիչնիգաուրի (վրաց.՝ ბიჩნიგაური), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Դուշեթից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 424 մարդ։


== Ծանոթագրություններ ==
Քոլին Ֆարել

Քոլին Ջեյմս Ֆարել (անգլ.՝ Colin James Farrell, մայիսի 31, 1976(1976-05-31)[…], Դուբլին, Իռլանդիա և Castleknock, Fingal, Իռլանդիա), իռլանդացի դերասան։ Հայտնի է դարձել շնորհիվ «Ալեքսանդր», «Հեռախոսախցիկ» և «Ռեկրուտ» ֆիլմերի։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Նիգատուն (այլ կիրառումներ)

Նիգատուն, կարող է վերաբերել՝

Նիգատուն - գյուղ Հայաստանի Արագածոտնի մարզում
Նիգատուն - գետ Հայաստանի Արագածոտնի մարզում